CELEX: 32006R1234
Language: mt
Date: 2006-08-16
Title: Regolament tal-Kummissjoni (KE) Nru 1234/2006 tas- 16 ta' Awwissu 2006 li jemenda r-Regolament (KEE) Nru 2973/79 li jistabbilixxi regoli dettaljati għall-applikazzjoni tal-għoti ta' assistenza għall-esportazzjoni tal-prodotti taċ-ċanga u l-vitella li jistgħu jibbenefikaw minn trattament ta' importazzjoni speċjali [trattament speċjali ta' importazzjoni] f'pajjiż terz

24.12.2008        MT              Il-Ġurnal Uffiċjali ta’ l-Unjoni Ewropea                          657

32006R1234

17.8.2006                     IL-ĠURNAL UFFIĊJALI TA’ L-UNJONI EWROPEA                          L 225/21

                REGOLAMENT TAL-KUMMISSJONI (KE) Nru 1234/2006

                                      tas-16 ta’ Awwissu 2006

    li jemenda r-Regolament (KEE) Nru 2973/79 li jistabbilixxi regoli dettaljati għall-
applikazzjoni tal-għoti ta' assistenza għall-esportazzjoni tal-prodotti taċ-ċanga u l-vitella
 li jistgħu jibbenefikaw minn trattament ta' importazzjoni speċjali [trattament speċjali
                               ta' importazzjoni] f'pajjiż terz

IL-KUMMISSJONI TAL-KOMUNITAJIET EWROPEJ

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KE) Nru 1254/1999 tas-17 ta' Mejju 1999 dwar
l-organizzazzjoni komuni tas-suq taċ-ċanga u l-vitella1, partikolarment l-Artikolu 33(12)
tiegħu,

Billi:

(1)      L-Artikolu 12(8) tar-Regolament tal-Kummissjoni (KE) Nru 1445/95 tas-26 ta’
         Ġunju 1995 dwar regoli għall-applikazzjoni ta’ liċenzi ta’ importazzjoni u ta’
         esportazzjoni fis-settur tal-laħam taċ-ċanga u l-vitella2 kif emendat bir-Regolament
         (KE) Nru 360/20043, ma għadux jipprevedi l-possibbiltà li kwantitajiet li ma jintużawx
         jiġu ttrasferiti, fil-każ li l-kwantitajiet li għalihom saru applikazzjonijiet għal ċertifikati
         ikunu inqas mill-kwantità totali disponibbli għall-esportazzjoni.

(2)      L-Artikolu 1(1) tar-Regolament tal-Kummissjoni (KEE) Nru 2973/79 tal-21 ta'
         Diċembru 1979 li jistabbilixxi regoli dettaljati għall-applikazzjoni tal-għoti ta'
         assistenza għall-esportazzjoni tal-prodotti taċ-ċanga u l-vitella li jistgħu jibbenefikaw
         minn trattament ta' importazzjoni speċjali [trattament speċjali ta' importazzjoni] f'pajjiż
         terz4, jipprevedi kwota annwali ta' 5 000 tunnellata ta' ċanga friska, imkessħa jew
         iffriżata għall-esportazzjoni lejn l-Istati Uniti ta' l-Amerika. Jipprevedi wkoll it-
         tqassim ta’ din il-kwota f’erba’ kwantitajiet ta’ 1250 tunnellata, disponibbli kull tliet

1
         ĠU L 160, 26.6.1999, p. 21. Ir-Regolament kif emendat l-aħħar bir-Regolament (KE) Nru 1913/2005
         (ĠU L 307, 25.11.2005, p. 2).
2
         ĠU L 143, 27.6.1995, p. 35. Ir-Regolament kif emendat l-aħħar bir-Regolament (KE) Nru 1118/2004
         (ĠU L 217, 17.6.2004, p. 10).
3
         ĠU L 63, 28.2.2004, p. 13.
4
         ĠU L 336, 29.12.1979, p. 44. Ir-Regolament kif emendat l-aħħar bir-Regolament (KE) Nru 3434/87
         (ĠU L 327, 18.11.1987, p. 7).
 ---pagebreak--- 658             MT              Il-Ġurnal Uffiċjali ta’ l-Unjoni Ewropea                    24.12.2008

       xhur, kif ukoll il-possibbiltà li kull tliet xhur jiġu ttrasferiti l-kwantitajiet disponibbli li
       ma ntużawx minn perjodi ta’ tliet xhur mgħoddija.

(3)    Minħabba l-emenda introdotta bir-Regolament (KE) Nru 360/2004, id-dispożizzjoni
       tat-trasferiment tal-ammonti fuq perjodi ta’ tliet xhur, kif previst fl-Artikolu 1(1), it-
       tieni subparagrafu, li tinsab fir-Regolament (KEE) Nru 2973/79, m’għadhiex valida, u
       għandha titħassar.

(4)    Barra minn hekk, fid dawl tal-użu tal-kwota msemmija, u t-tneħħija tal-possibbiltà tat-
       trasferiment fuq perjodi ta’ tliet xhur, m’għadux f’loku li jinżamm l-obbligu li l-kwota
       msemmija tibqa’ titqassam fi kwantitajiet identiċi għal perjodi ta’ tliet xhur. Barra
       minn hekk, it-tqassim tal-kwantitajiet disponibbli fuq perjodi ta' tliet xhur, għandu
       wkoll jiġi revokat.

(5)    Ir-Regolament (KEE) Nru 2973/79 għandu għaldaqstant jiġi emendat skont dan.

(6)    Il-miżuri provduti f'dan ir-Regolament huma konformi mal-opinjoni tal-Kumitat ta’
       Ġestjoni tal-Laħam taċ-Ċanga u l-Vitella,

ADOTTAT DAN IR-REGOLAMENT:

                                             Artikolu 1

Fl-Artikolu 1(1) tar-Regolament (KEE) Nru 2973/79 it-tieni subparagrafu huwa mħassar.

                                             Artikolu 2

Dan ir-Regolament għandu jidħol fis-seħħ fis-seba' jum wara dak tal-pubblikazzjoni tiegħu
f’Il-Ġurnal Uffiċjali ta' l-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 16 ta’ Awwissu 2006.

                                                Għall-Kummissjoni
                                                Franco Frattini
                                                Membru tal-Kummissjoni